***Projekts***

**Jelgavas novada dome**

**LĒMUMS**

**Jelgavā**

**2024.gada Nr.**

**Par investīciju projekta****“****Apvienotā gājēju un veloceliņa, un ielas apgaismojuma izbūve Skolas ielā, Nākotnes ciemā, posmā no pašvaldības ceļa Nākotne - Dārznieki līdz Tomsona ielai, Jelgavas novadā” īstenošanu**

Pamatojoties uz Pašvaldību likuma 4.panta pirmās daļas 3.punktu un 10.panta pirmās daļas 21.punktu, likuma „Par pašvaldību budžetiem” 22.pantu, likuma “Par valsts budžetu 2024. gadam un budžeta ietvaru 2024., 2025. un 2026. gadam” 36.panta otrās daļas 7.punktu, Ministru kabineta 2019.gada 10.decembra noteikumiem Nr. 590 “Noteikumi par pašvaldību aizņēmumiem un galvojumiem”, Ministru kabineta 2024.gada 5.marta noteikumiem Nr. 159 “Kritēriji un kārtība, kādā tiek izvērtēti pašvaldību investīciju projektu pieteikumi valsts budžeta aizdevuma saņemšanai” un Jelgavas novada domes 2024.gada 22.janvāra Jelgavas novada pašvaldības saistošo noteikumu Nr. 1 “Par Jelgavas novada pašvaldības budžetu 2024.gadam” 5. pielikuma 11. punktu un saskaņā ar to, ka investīciju projekts **“Apvienotā gājēju un veloceliņa, un ielas apgaismojuma izbūve Skolas ielā, Nākotnes ciemā, posmā no pašvaldības ceļa Nākotne - Dārznieki līdz Tomsona ielai, Jelgavas novads”** ir ietverts un atbilst Jelgavas novada attīstības programmas 2023. – 2029.gadam un spēkā esošajam Investīciju plānam 2023. – 2029.gadam (28. ieraksts), nodrošina lietderīgu investīciju īstenošanu pašvaldības autonomās funkcijas “gādāt par pašvaldības īpašumā esošo ceļu būvniecību, uzturēšanu un pārvaldību” izpildei, Jelgavas novada dome **nolemj**:

1. Apstiprināt un īstenot investīciju projektu **“Apvienotā gājēju un veloceliņa, un ielas apgaismojuma izbūve Skolas ielā, Nākotnes ciemā, posmā no pašvaldības ceļa Nākotne - Dārznieki līdz Tomsona ielai, Jelgavas novads”**.
2. Apstiprināt investīciju projekta **“Apvienotā gājēju un veloceliņa, un ielas apgaismojuma izbūve Skolas ielā, Nākotnes ciemā, posmā no pašvaldības ceļa Nākotne - Dārznieki līdz Tomsona ielai, Jelgavas novads”** īstenošanai nepieciešamo kopējo finansējumu 671 338,89 EUR (seši simti septiņdesmit viens tūkstotis trīs simti trīsdesmit astoņi *euro* un 89 *centi*) apmērā, no kura:
   1. Valsts budžeta aizdevums ir 570 638,05 EUR (pieci simti septiņdesmit tūkstoši *euro* un 05 *centi*);
   2. Jelgavas novada pašvaldības finansējums ir 100 700,83 EUR (viens simts tūkstoši septiņi simti *euro* un 83 centi).
3. Informāciju par investīciju projektu **“Apvienotā gājēju un veloceliņa, un ielas apgaismojuma izbūve Skolas ielā, Nākotnes ciemā, posmā no pašvaldības ceļa Nākotne - Dārznieki līdz Tomsona ielai, Jelgavas novads”** nosūtīt Satiksmes ministrijai atzinuma saņemšanai. Pēc Satiksmes ministrijas pozitīva atzinuma saņemšanas:
   1. ņemt ilgtermiņa aizņēmumu 570 638,05 EUR (pieci simti septiņdesmit tūkstoši *euro* un 05 *centi*) apmērā no Valsts kases ar tās noteikto procentu likmi uz 30 gadiem ar atlikto pamatsummas maksājumu līdz 2026.gada janvārim. Aizņēmumu atmaksu garantēt ar pašvaldības budžetu. Aizņēmumu izņemt 2024. un 2025. gadā;
   2. nodrošināt un paredzēt pašvaldības 2024.gada budžetā nepieciešamo līdzfinansējumu 30 210,25 EUR (trīsdesmit tūkstoši divi simti desmit *euro* un 25 *centi*) apmērā, veicot attiecīgus grozījumus 2024.gada pašvaldības budžetā, un 2025.gada budžetā nepieciešamo līdzfinansējumu 70 490,58 EUR (septiņdesmit tūkstoši četri simti deviņdesmit *euro* un 58 *centi*).
4. Jelgavas novada pašvaldības investīciju projektu **“Apvienotā gājēju un veloceliņa, un ielas apgaismojuma izbūve Skolas ielā, Nākotnes ciemā, posmā no pašvaldības ceļa Nākotne - Dārznieki līdz Tomsona ielai, Jelgavas novads”** īstenot 2024. un 2025. gadā.
5. Uzdot kontroli par lēmuma izpildi Jelgavas novada pašvaldības Centrālās administrācijas Projektu nodaļai, Budžeta plānošanas nodaļai, Administratīvā departamenta Finanšu nodaļai.

Domes priekšsēdētāja pienākumu izpildītāja I.Vītola

Sagatavoja: A.Virviča-Jansone

26460551